Source: https://ziare.com/stiri/csm/csm-a-decalat-programul-joi-aflam-daca-cei-6-procurori-au-fost-avizati-favorabil-sau-nu-1234193
Timestamp: 2020-08-04 20:19:59+00:00
Document Index: 29301628

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ', 'CSM ']

Miercuri, 08 Mai 2013, ora 17:34
Sectia pentru procurori a CSM a decis miercuri sa anunte cu o zi mai devreme avizele, pozitive sau negative, pe care le va da in vederea numirii celor 6 sefi ai structurilor de conducere din Ministerul Public.
Decizia a fost luata "avand in vedere faptul ca ministrul Justitiei a invederat, in cadrul sedintei Sectiei pentru procurori de azi, 8 mai 2013, imposibilitatea de a participa la sedinta Sectiei pentru procurori a CSM din data de 10 mai 2013", se arata intr-un comunicat remis Ziare.com.
Astfel, joi, dupa sustinerea interviurilor de catre Laura Codruta Kovesi, Alina Bica si Giorgiana Hosu, sectia pentru procurori a CSM se va pronunta asupra avizelor prevazute de lege pentru numirea acestora in functii, precum si pentru numirea procurorilor Tiberiu Nitu, Bogdan Licu si Codrut Olaru.
"Hotararile Sectiei pentru procurori a CSM vor fi motivate si transmise Ministerului Justitiei in cursul zilei de vineri, 10 mai 2013", se mai arata in comunicatul citat.
Totodata, CSM a stabilit un nou calendar al audierilor pentru ziua de joi. Astfel, interviul Laurei Codruta Kovesi, propusa pentru functia de procuror sef al DNA va avea loc intre orele 9:30 - 11:15, cel al Alinei Bica, propusa pentru functia de procuror sef al DIICOT este programat pentru intervalul 14-15:45, iar interviul procurorului Giorgiana Hosu este programat pentru intervalul orar 16-17:45.
Miercuri au fost audiati de CSM Tiberiu Nitu, propus pentru functia de procuror general, Bogdan Licu propus pentru functia de prim-adjunct al procurorului general si Codrut Olaru, propus pentru functia de adjunct al procurorului general.
Dupa ce CSM isi va motiva avizele consultative, presedintele Traian Basescu va decide daca ii numeste sau nu pe cei 6 in functii.
Citeste mai multe despre CSM avize procurori sefi CSM aviz Tiberiu Nitu CSM aviz Kovesi DNA
Tiberiu Nitu?
Vrea o palarie prea mare pentru capul lui,sau asa vor adunatii de la Grivco.